EVO Banco

EVO Banco é unha entidade financeira española que foi creada por NCG Banco, S.A. o 12 de marzo de 2012 como marca comercial para operar financeiramente en España fóra do ámbito do negocio de NCG Banco.Novagalicia lanza el banco EVO, fruto de la fusión de las cajas gallegas Diario ABC (España). 12-03-2012.

Dende 2014 é propiedade do fondo de investimento estadounidense Apollo Global Management, LLC.Evo comienza a disgregarse de Novagalicia La Voz de Galicia. 16-10-2013.

 Historia 
250px|miniatura|Logo de EVO Banco.
 Creación 
A creación desta marca comercial foi unha das consecuencias dunha serie de cambios na estrutura da súa matriz, NCG Banco.

En 2010, as caixas de aforros galegas Caixa Galicia e Caixanova emprenderon un proceso de fusión que tivo como resultado a cesión de todos os activos das dúas antigas entidades a unha nova caixa, a cal recibiu o nome de Novacaixagalicia. Todas as oficinas das dúas antigas caixas pasaron a cambiar o seu logotipo e a súa marca comercial polo da nova resultante.

Porén, tan só un ano despois, en 2011, Novacaixagalicia decidiu, en consonancia coa reestruturación do sistema bancario en España, ceder todos os seus activos, oficinas e carteira de clientes a unha entidade bancaria denominada NCG Banco, S.A., da cal a caixa se converteu na propietaria única.

No novo banco, decidiuse crear unha marca comercial para os territorios de influencia tradicional da entidade, en especial Galicia, centrada nun tratamento de proximidade e focalizada na sociedade galega e no seu territorio, chamada Novagalicia Banco, polo que, para operar no resto do país, NCG Banco decidiu crear unha marca por separado, nacendo a denominación EVO Banco o 12 de marzo de 2012. Nesta data comezou a operar fóra de Galicia. Cinco Días. Nas súas primeiras catro semanas de andaina, EVO captou 8.290 clientes e 70 millóns de euros. Todas as oficinas situadas en territorios onde se abandonou a marca Novagalicia Banco cambiaron de novo a súa rotulación e imaxe corporativa en favor da nova marca.Evo no es un experimento para unos meses, hemos venido para quedarnos La Voz de Galicia. 17-04-2012.

O 30 de setembro de 2011, debido aos problemas financeiros e económicos que carreaba NCG Banco, herdados das antigas Caixa Galicia e Caixanova, o Estado, a través do Fondo de Reestruturación Ordenada Bancaria (FROB), nacionalizou a entidade.El Estado toma el control de Nova Caixa Galicia, CatalunyaCaixa y Unnim Diario La Vanguardia. 30-09-2011.

 Adquisición por parte de Apollo Global Management, LLC 
Tras da nacionalización de NCG Banco, o negocio bancario de EVO Banco, así como o de Novagalicia Banco, encontrábanse á espera de seren poxados a un novo propietario.

O proceso de privatización de EVO Banco estivo marcado polo prego de termos asinado por NCG Banco e as autoridades españolas e europeas, co prazo límite de 31 de decembro de 2014 para formalizar a venda.EVO Banco contrata un banco de inversión para vender su negocio Diario El País (España). 28-05-2013.

O 20 de xuño de 2013, o consello de administración de NCG Banco aprobou a selección de cinco grupos de investidores e entidades interesadas en adquirir EVO Banco para iniciar a fase final do seu proceso de venda.Evo Banco elige cinco grupos de inversores para iniciar la fase final de su venta El Economista.

O 7 de agosto de 2013 anunciouse a intención de EVO Banco de unificar a súa oferta comercial para ser unha entidade totalmente independente absorbendo aos antigos clientes de Novagalicia Banco para acelerar a súa venda, xa que os clientes de EVO Banco continuaban sendo clientes, polo menos de feito, de Novagalicia Banco.Evo Banco absorbe a los antiguos clientes de Novagalicia para acelerar su venta Cinco Días. 06-08-2013.

O 9 de setembro de 2013, NCG Banco anunciou á Comisión Nacional do Mercado de Valores (CNMV) a venda do 100 % das oficinas de EVO Banco por parte de NCG Banco ao fondo estadounidense Apollo Management por 60 millóns de euros.EVO Banco, vendida al fondo estadounidense Apollo por 60 millones Cinco Días. 09-09-2013.

O 8 de outubro de 2013, EVO Banco comezou a súa andaina en solitario. Rexistrou o seu nome propio e o seu domicilio social na Coruña (na propia sede central de NCG Banco) como empresa independente. Dispón dun consello de administración propio e nace cun capital social de 18 millóns de euros. O único administrador é NCG Banco até que a finais de decembro o fondo estadounidense Apollo tome as rendas definitivamente. Polo tanto, estes movementos teñen carácter provisional até que Apollo tome o mando e tome as decisións oportunas (sede social, ampliación de capital, novo consello...).Evo comienza a disgregarse de Novagalicia La Voz de Galicia. 16-10-2013.EVO, caso práctico de la venta acelerada de un futuro banco  Economía Digital.

Espérase que tanto a sede social definitiva como o seu domicilio fiscal estean en Madrid, polo que continuará supervisado polo Banco de España.NCG Banco vende EVO a la firma de capital riesgo Apollo por 60 millones El Economista.

O 18 de outubro 2013, EVO Banco foi inscrito no Rexistro Especial de Bancos e Banqueiros do Banco de España co número de codificación 0239.NCG concluirá en diciembre la segregación de Evo Banco La Voz de Galicia. 28-10-2013. A partir do 9 de decembro, EVO Banco opera xa como entidade independente. Polo tanto, os clientes de EVO que tamén o sexan de Novagalicia Banco serán clientes de dous bancos diferentes.EVO Banco

 Política comercial 
A política comercial de EVO Banco baséase nunha combinación da comodidade dun banco on-line coa proximidade e profesionalidade dunha rede de oficinas. O seu principal produto é a Cuenta Inteligente, remunerada e sen comisións.

Esta estratexia tivo grande éxito na captación de novos clientes, pero non tanto no mantemento dos antigos de Novacaixagalicia.EVO Banco busca comprador pese a perder 400 millones en 2012 Ell Confidencial. 14-08-2013.

 Rede de oficinas 
A data de 30 de xuño de 2013, EVO Banco contaba cunha rede de 80 oficinas situadas nas principais cidades de España e con 250.000 clientes. O seu persoal constituíano 590 empregados. As súas oficinas teñen a peculiaridade de abrir todas elas tamén en horario de tarde.

 Notas 

 Véxase tamén 
 Outros artigos 
 NCG Banco
 Novagalicia Banco
 Caixa Galicia
 Caixanova

 Ligazóns externas 
 Web de EVO Banco

Categoría:Bancos de España
Categoría:Abanca
Categoría:Economía de Galicia
Categoría:Empresas de Galicia